Gabriel Beranger

Ba ealaíontóir Ollannach é Gabriel Beranger (1725–1817), a raibh cáil air as a shaothair a thaispeánann seandachtaí Éireannacha.

 Saol 
Rugadh Beranger i Rotterdam ar an 9 Márta 1725, mar mhac le Henry Beranger agus Marie le Duc/Anne Marie Leduc. Ba de bhunadh Húgónach iad a thuismitheoirí araon, a phós i Rotterdam sa bhliain 1713. Sa bhliain 1760, chuaigh Beranger go hÉirinn chun bheith i gcuideachta bhaill teaghlaigh ann. 

D’oscail Beranger CLólann agus stóras ealaíontóra ag 5 Sráid Mhór Sheoirse Theas, Baile Átha Cliath, agus lean sé gairm an ealaíontóra. Ba iad Charles Vallancey agus William Conyngham a phátrúin agus fuair siad post rialtais dó in oifig státchiste Bhaile Átha Cliath. 

Níos déanaí ina shaol, bhí Beranger neamhspleách ó thaobh airgeadais de, tar éis tabhartais óna dheartháir céile. Fuair sé bás ag aois 91 nó 92, agus cuireadh é i reilig na nFrancach i mBaile Átha Cliath.

Sa bhliain 2023, ainmníodh Teach Beranger in ómós don ealaíontóir ar bhloc árasán i gceantar Chluain Sceach i ndeisceart Chontae Bhaile Átha Cliath in aice le Caisleán Roebuck.

 Saothair 
mion|Caisleán Ráth Fearnáin (1774), pictiúr uiscedhatha le Gabriel Beranger
Tharraing Beranger seandachtaí Bhaile Átha Cliath agus a chomharsanacht, agus ina dhiaidh sin, leis an ealaíontóir Francach Angelo Bigari, sceitseáil sé turais trí Laighean, Connacht, agus Uladh. Tá cur síos ar na háiteanna agus na daoine ar thug sé cuairt orthu ag gabháil le go leor dá líníochtaí. D'aistrigh sé a líníochtaí agus a thuairiscí chuig imleabhair lámhscríbhinne a bhí beartaithe lena bhfoilsiú, agus coimeádadh an chuid is mó díobh i mBaile Átha Cliath, in Acadamh Ríoga na hÉireann agus in áiteanna eile. Léiríonn na líníochtaí cuma fhoirgnimh ársa agus leachtanna cloiche a chuaigh in olcas nó a scriosadh ina dhiaidh sin. Bhain George Petrie úsáid as na líníochtaí seo chun a leabhar ar chloigthithe na hÉireann a mhaisiú.Stephen, Leslie, ed. (1885). "Beranger, Gabriel" . Dictionary of National Biography. Vol. 4. London: Smith, Elder & Co.

 Naisc sheachtracha 

 William Robert Wilde, Cuimhní cinn Gabriel Beranger: Agus a shaothair i gcúis na hEalaíne agus na Seaniarsmaí Éireannacha, ó 1760 go 1780 (1880)
 Uiscedhathanna Beranger i Leabharlann Choláiste na hOllscoile, Baile Átha Cliath. Bailiúchán Leabharlann Dhigiteach UCD 

 Nótaí 

Tagairtí

Catagóir:Básanna i 1817
Catagóir:Daoine a rugadh i 1725
Catagóir:Péintéirí Ollannacha ón 18ú haois
Catagóir:Ealaíontóirí na hÍsiltíre san 18ú haois
Catagóir:Péintéirí Éireannacha
Catagóir:Péintéirí Ollannacha
Catagóir:Péintéirí Éireannacha ón 18ú haois
Catagóir:Ealaíontóirí Éireannacha ón 18ú haois
Catagóir:Péintéirí fireanna na hÉireann
Catagóir:Uiscedhathadóirí na hÍsiltíre
Catagóir:Péintéirí ó Rotterdam
Catagóir:Dúitsigh de shliocht Francach